చెన్నై, ఫిబ్రవరి 14 (ఆంధ్రజ్యోతి): అన్నాడీఎంకేలో ప్రాథమిక సభ్యత్వం కూడా లేని వీకే శశికళ పార్టీ ప్రధాన కార్యదర్శి పదవికి ఎంపిక కావడం చెల్లదని, ఆమెను ఆ పదవి నుంచి తొలగించాలని కోరుతూ పన్నీర్ సెల్వంకు మద్దతు పలుకుతున్న ఎంపీలు మంగళవారం ఎన్నికల కమిషనకు లేఖ రాశారు. జయలలిత మరణం తర్వాత, పార్టీ నియమావళిని సవరించి మరీ శశికళను తాత్కాలిక ప్రధాన కార్యదర్శిగా ఎన్నుకున్న విషయం తెలిసిందే. ఆ తర్వాత ఆమె శాసనసభాపక్ష నేతగా కూడా ఎన్నికై ముఖ్యమంత్రి పీఠంపై కూర్చునేందుకు పావులు కదిపారు. దాంతో, అన్నాడీఎంకే రెండు వర్గాలుగా చీలిపోయింది. ప్రధాన కార్యదర్శి హోదాలో పన్నీరు సెల్వం సహా సీనియర్ నేతలను పార్టీ నుంచి శశికళ బహిష్కరించారు. ఈ నేపథ్యంలోనే, అసలు శశికళ ఎన్నిక చెల్లదంటూ పన్నీరు వర్గం స్పష్టం చేస్తోంది. అన్నాడీఎంకే ప్రధాన కార్యదర్శిగా శశికళను ఎంపిక చేయడం చట్టవిరుద్ధమని, శశికళ ఎంపికలో ఈ విధివిధానాలను పాటించలేదని స్పష్టం చేస్తూ ఓపీఎస్ మద్దతుదారులైన ఎంపీలు కేంద్ర ఎన్నికల కమిషనకు లేఖ రాశారు. పార్టీ అజెండా, నియమ నిబంధనల ప్రకారం, ఒక సభ్యుడు వరుసగా ఐదేళ్లపాటు సభ్యత్వం కలిగి ఉండాలని, సెక్షన్ 20 (2) ప్రకారం పార్టీ ప్రధాన కార్యదర్శిని తమిళనాడు, పుదుచ్చేరి, ఆంధ్రప్రదేశ, కర్ణాటక, కేరళ, అండమాన నికోబార్ దీవులకు చెందిన అన్నాడీఎంకే సభ్యులకు మాత్రమే ఎంపిక చేసే అధికారముందని ఆ లేఖలో వివరించారు. పార్టీ అజెండాను, నియమ నిబంధనలను మార్చడం, సవరించడం, కొత్తగా ప్రవేశపెట్టడం పార్టీ సర్వసభ్య కమిటీకి మాత్రమే ఉన్నట్లు సెక్షన 43 స్పష్టం చేస్తోందని లేఖలో పేర్కొన్నారు. పార్టీ నిబంధనలను ఉల్లంఘించి శశికళను ప్రధాన కార్యదర్శిగా ఎంపిక చేయడం చెల్లదని ఉత్తర్వులు జారీ చేయాల్సిందిగా ఆ లేఖలో కోరారు.
chennai, fibravari 14 (aandhrajyoti): annadienkelo praathamika sabhyatvam kuudaa laeni veeke sasikala party pradhaana kaaryadarsi padaviki empika kaavadam chelladani, aamenu aa padavi nunchi tolaginchaalani korutu pannir selvanku maddatu palukutunna empeelu mangalavaaram ennikala kamishanaku lekha raasaaru. jayalalita maranam tarvaata, party niyamaavalini savarinchi mari sasikalanu taatkaalika pradhaana kaaryadarsigaa ennukunna vishayam telisinde. aa tarvaata aame saasanasabhaapaksha nethagaa kuudaa ennikai mukhyamantri peethampai koorchunenduku paavulu kadipaaru. daamto, annadienke rendu vargaalugaa cheelipoyindi. pradhaana kaaryadarsi hodalo panneeru selvam sahaa seanier nethalanu party nunchi sasikala bahishkarinchaaru. ee nepathyamlone, asalu sasikala ennika chelladantu panneeru vargam spashtam chestondi. annadienke pradhaana kaaryadarsigaa sasikalanu empika cheyadam chattaviruddhamani, sasikala empikalo ee vidhividhaanaalanu paatinchaledani spashtam chestu ops maddatudaarulaina empeelu kendra ennikala kamishanaku lekha raasaaru. party ajenda, niyama nibandhanala prakaaram, oka sabhyudu varusagaa aidellapatu sabhyatvam kaligi undaalani, section 20 (2) prakaaram party pradhaana kaaryadarsini tamilanadu, puducheri, aandhrapradesha, karnaataka, kerala, andamaana nikobar deevulaku chendina annadienke sabhyulaku matrame empika chese adhikaaramundani aa lekhalo vivarinchaaru. party ajendaanu, niyama nibandhanalanu marchadam, savarinchadam, kottagaa pravesapettadam party sarvasabhya kamiteeki matrame unnatlu sekshana 43 spashtam chestondani lekhalo perkonnaru. party nibandhanalanu ullanghinchi sasikalanu pradhaana kaaryadarsigaa empika cheyadam chelladani uttarvulu jaarii cheyalsindiga aa lekhalo koraru.